ગાંધીનગર, 12 મેઃ દેશભરમાં લોકસભા ચૂંટણી માટે મતદાન આજે પૂર્ણ થઇ ગયું છે. દેશભરમાં ચૂંટણી પંચ દ્વારા નવ તબક્કામાં મતદાન કરાવવામાં આવ્યું હતું. જેમાં આ વખતે મતદાતાઓ દ્વારા ભારે ઉત્સાહ સાથે મતદાન કરવામાં આવ્યું છે. દેશના અનેક રાજ્ય એવા છે, જ્યાં મતદાતાઓ દ્વારા મન મુકીને મતદાન કરવામાં આવ્યું છે. જેના કારણે અનેક રાજકીય પાર્ટીઓના સમીકરણો બદલાઇ ગયા હશે. તો આ સાથે જ ઓપિનિયન પોલમાં જે પ્રકારનો મહોલ દર્શાવવામાં આવ્યો હતો, તેના પર પણ મતદાતાઓએ કરેલા મતદાનની અસર જોવા મળી રહી હશે. એ વાતને ધ્યાનમાં રાખીને વિવિધ ચેનલો આજે એક્ઝિટ પોલ રજૂ કરી રહી છે, તેનું લાઇવ અપડેટ અહી એક સાથે આપવામાં આવી રહ્યું છે.